paragraph_text: Changchun (kineski: 长春, pinyin: Chángchūn; doslovno: „Dugo proljeće”) je najveći i glavni grad kineske provincije Jilin. Grad je prema popisu iz 2010. godine imao 3.815.270 stanovnika, a općina 7.674.439 stanovnika, te je uz Shenyang, Dalian i Harbin, jedan od najvećih gradova sjeveroistočne Kine. mini|lijevo|250px|<center>Razglednica Changchuna: Grad Changchun s tornja Ji, kip na Trgu kulture, bivši državni ured [[Mandžukuo|Mandžukua, kršćanska crkva u Changchunu, sovjetski Spomenik mučenika, Changchun iza jezera Nanhu.]] Changchun je najveće privredno i obrazovno kulturno središte provincije Jilin. Nekadašnje japansko sveučilište pretvoreno je u Sveučilište provincije Jilin, u gradu djeluje i odsjek Kineske akademije znanosti, uz brojne druge znanstveno-istraživačke institute. Grad je u Kini poznat i po svom filmskom studiju koji proizvodi brojne filmove.